****

**คำอธิบายรายวิชา**

**รายวิชา ภาษาไทย ท ๒๑๑๐๑ ชั้นมัธยมศึกษาปีที่ ๑**

**ภาคเรียนที่ ๒ เวลา ๖๐ ชั่วโมง/ภาคเรียน**

อ่านออกเสียงบทร้อยแก้ว บทร้อยกรอง จับใจความสำคัญ ระบุเหตุและผล และข้อเท็จจริง กับข้อคิดเห็นจากเรื่องที่อ่าน ตีความคำยากในเอกสารวิชาการ ปฏิบัติตามคู่มือแนะนำวิธีการใช้งานของเครื่องมือหรือเครื่องใช้ในระดับที่ยาก เขียนสื่อสาร เขียนย่อความ เขียนแสดงความคิดเห็น เขียนรายงานการศึกษาค้นคว้าและโครงงาน พูดสรุปใจความสำคัญ ประเมินความน่าเชื่อถือของสื่อ และพูดรายงานเรื่องหรือประเด็นที่ศึกษาค้นคว้าจากการฟัง การดู สรุปเนื้อหาวรรณคดีและวรรณกรรม วิเคราะห์วรรณคดี และวรรณกรรม อธิบายคุณค่าของวรรณคดีและวรรณกรรม สรุปความรู้และข้อคิดจากการอ่านเพื่อประยุกต์ ใช้ในชีวิตจริง ท่องจำบทอาขยานตามที่กำหนดและบทร้อยกรองที่มีคุณค่าตามความสนใจ

โดยการฝึกอ่าน ตีความ ฝึกกระบวนการคิด วิเคราะห์ วิจารณ์ และประเมินค่า เรียนรู้ ด้วยกระบวนการกลุ่ม ศึกษารวบรวมข้อมูลจากแหล่งต่าง ๆ แล้วสังเคราะห์เพื่อสร้างองค์ความรู้ ฝึกเขียนสื่อสาร เขียนรายงาน และท่องจำบทอาขยานที่มีคุณค่า

เพื่อให้เกิดทักษะด้านการอ่านและการเขียน มีมารยาทในการเรียนรู้ ทั้งมารยาทในการอ่าน เขียน ฟัง ดู และพูด มีคุณลักษณะอันพึงประสงค์ครบถ้วน มีวินัยในการทำงาน มีเหตุผล มีความรับผิดชอบต่อหน้าที่ สามารถแก้ไขปัญหาได้อย่างมีเหตุผล สามารถติดต่อสื่อสารได้อย่างมีประสิทธิภาพ และใช้เทคโนโลยี เพื่อพัฒนาการเรียนรู้ได้อย่างสร้างสรรค์

**มาตรฐานการเรียนรู้/ตัวชี้วัด**

ท ๑.๑ ม.๑/๑, ม.๑/๒, ม.๑/๓, ม.๑/๕, ม.๑/๗ ม.๑/๘ ม.๑/๙

ท ๒.๑ ม.๑/๒, ม.๑/๓, ม.๑/๔, ม.๑/๕, ม.๑/๖, ม.๑/๗, ม.๑/๘, ม.๑/๙

ท ๓.๑ ม.๑/๑, ม.๑/๔, ม.๑/๕, ม.๑/๖

ท ๔.๑ ม.๑/๒, ม.๑/๔, ม.๑/๕,

ท ๕.๑ ม.๑/๑, ม.๑/๒, ม.๑/๓, ม.๑/๔, ม.๑/๕

**รวม ๒๗ ตัวชี้วัด**